**PROCEDURA PRIVIND CONSEMNAREA ÎN REGISTRUL CERTIFICATELOR VERZI A STĂRII CERTIFICATELOR VERZI**

 **Întocmit: OPCOM SA**

**- APRILIE 2023 -**

**CUPRINS**

[1 SCOP 3](#_Toc109898592)

[2 DOMENIU DE APLICARE 3](#_Toc109898593)

[3 DEFINIŢII ŞI ABREVIERI 3](#_Toc109898594)

[4 DOCUMENTE DE REFERINŢĂ 5](#_Toc109898595)

[5 METODA DE LUCRU 5](#_Toc109898596)

[6. ÎNREGISTRĂRI 10](#_Toc109898597)

# SCOP

Procedura are drept scop precizarea condiţiilor referitoare la:

* 1. Consemnarea în Registrul Certificatelor Verzi a stării Certificatelor Verzi: VALABIL, ANULAT-T, BLOCAT, BLOCAT TEMPORAR, CONSUMAT, după caz, pentru toate certificatele verzi emise de Operatorul de Transport și de Sistem;
	2. Stabilirea numărului de certificate verzi neachiziționate pentru fiecare trimestru de analiză de fiecare operator economic cu obligație de achiziție;
	3. Stabilirea numărului de certificate verzi neachiziționate pentru fiecare an de analiză de fiecare operator economic cu obligație de achiziție;
	4. Publicarea listelor operatorilor economici care nu au îndeplinit obligațiile de achiziție de certificate verzi.

# DOMENIU DE APLICARE

Procedura se aplică de către Operatorul Pieţei de Certificate Verzi - Operatorul Pieței de Energie Electrică și Gaze Naturale ”OPCOM” S.A., în calitate de operator al Pieţei de Certificate Verzi, CNTEE Transelectrica SA în calitate de Operator de Transport şi de Sistem emitent al certificatelor verzi şi de către participanţii înregistraţi la Piața de Certificate Verzi pentru activitățile referitoare la:

* 1. Înregistrarea în Registrul Certificatelor Verzi a certificatelor verzi emise de Operatorul de Transport și de Sistem și consemnarea stării certificatelor verzi ca VALABIL, ANULAT-T, BLOCAT, BLOCAT TEMPORAR, CONSUMAT, după caz;
	2. Stabilirea numărului de certificate verzi neachiziționate pentru fiecare trimestru de analiză și/sau an de analiză de fiecare operator economic cu obligație de achiziție pentru perioada respectivă;
	3. Transmiterea la Operatorul Pieţei de Certificate Verzi a informațiilor privind certificatele verzi:
		1. emise și, după caz, ulterior anulate de către Operatorul de Transport și de Sistem;
		2. pe care operatorii economici cu obligație de achiziție de certificate verzi doresc să le utilizeze pentru îndeplinirea cotei obligatorii stabilită prin Ordin ANRE pentru trimestrul/anul de analiză.

# DEFINIŢII ŞI ABREVIERI

Termenii folosiți sunt cei definiți în *Legea nr. 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările și completările ulterioare*, în *Regulamentul de organizare și funcționare a pieței de certificate verzi,* aprobat prin Ordinul ANRE nr. 77/2017*, cu modificările și completările ulterioare* și în *Metodologia de stabilire a cotei anuale obligatorii de achiziţie de certificate verzi”,* aprobată prin Ordinul ANRE nr. 96/2022.

În înţelesul prezentei proceduri, următorul termen se definește astfel:

- ANULAT-T – starea Certificatului Verde care a fost anulat de C.N.T.E.E. Transelectrica S.A.

##

## Abrevieri

* **ANRE –** Autoritatea Naţională de Reglementare în domeniul Energiei;
* **CV –** Certificat Verde;
* **E-SRE** – Energie electrică produsă din surse de energie regenerabile;
* **OPCV –** Operatorul Pieței de Energie Electrică și Gaze Naturale ”OPCOM” S.A.;
* **OTS –** Operatorul de Transport şi de Sistem – C.N.T.E.E. Transelectrica S.A.;
* **PCV –** Piaţa de Certificate Verzi;
* **PCSCV –** Piața Centralizată Spot de Certificatelor Verzi;
* **PCTCV –** Piața Centralizată la Termen de Certificate Verzi;
* **PCBCV-ND** – Piaţa Contractelor Bilaterale negociate direct de certificate verzi;
* **RCV –** Registrul Certificatelor Verzi;
* **ROFPCV –** Regulamentul de organizare și funcționare a Pieței de Certificate Verzi.

# DOCUMENTE DE REFERINŢĂ

* Legea nr. 220/2008 pentru stabilirea sistemului de promovare a producerii energiei electrice din surse regenerabile de energie, republicată, cu modificările şi completările ulterioare;
* Procedura de emitere a Certificatelor Verzi acordate operatorilor economici acreditați, pentru energia electrică produsă din surse regenerabile de energie aplicabilă;
* Metodologia de stabilire de stabilire a cotei anuale obligatorii de achiziţie de certificate verzi, aprobată prin Ordinul ANRE nr. 96/2022, cu modificările și completările ulterioare, denumită în continuare Metodologia;
* Procedura de recuperare a certificatelor verzi emise necuvenit, aprobată prin Ordinul ANRE nr. 59/2023;
* Regulamentul de emitere a certificatelor verzi, aprobat prin Ordinul ANRE nr. 4/04.02.2015, cu modificările şi completările ulterioare;
* Regulamentul de organizare și funcționare a pieței de certificate verzi aprobat prin Ordinul ANRE nr. 77/2017, cu modificările şi completările ulterioare.

# METODA DE LUCRU

* 1. OPCV primeşte lunar de la OTS numărul de CV emise fiecărui producător de E-SRE şi codurile acestora.
	2. OPCV înregistrează CV emise producătorilor de E-SRE în contul acestora, după primirea de la OTS a informațiilor precizate la pct. 5.1.
	3. Orice modificare în Procedura pentru emiterea de CV acordate operatorilor economici, acreditati, pentru energia electrică produsă din surse regenerabile, va fi reflectată în fișierele transmise de OTS la OPCV.

**5.4. Îndeplinirea cotei trimestriale obligatorii de achiziție CV**

### ANRE publică pe site-ul propriu și transmite la OPCOM S.A. până cel târziu în a 17-a zi lucrătoare a lunii următoare trimestrului de analiză n, lista operatorilor economici cu obligaţie de achiziţie de CV pentru trimestrul de analiză şi numărul de CV necesare pentru îndeplinirea cotei obligatorii estimate de achiziție de CV aferente trimestrului de analiza n.

### OPCV primeşte de la operatorii economici cu obligaţie de achiziţie CV, până în ultima zi lucrătoare din luna următoare trimestrului de analiză, la ora 16:00, codurile CV pe care doresc să le utilizeze pentru îndeplinirea cotei trimestrului de analiză n.

### Dacă OPCV nu primeşte informaţiile de la punctul 5.4.2., verifică până în a 2-a zi lucrătoare din cea de a doua lună a trimestrului n+1 pentru trimestrul n, numărul de CV aflat în contul fiecărui operator economic cu obligație de achiziție CV în ultima zi lucrătoare a lunii următoare trimestrului de analiză și întreprinde următoarele acțiuni, în conformitate cu algoritmul prezentat în continuare:

1. Dacă relația $NCV\_{i,trim,n}\leq NCV\_{i,nec,trim,n}$ [1] este adevărată,

unde:

 $NCV\_{i,trim,n}$ reprezintă numărul de CV valabile din contul operatorului economic i, cu obligație de achiziție CV;

$NCV\_{i,nec,trim,n}$ reprezintă numărul de CV necesar pentru îndeplinirea cotei trim n de către operatorul economic i, calculat de ANRE;

Atunci OPCV modifică starea CV din VALABIL în BLOCAT TEMPORAR pentru un număr de CV egal cu $NCV\_{i,trim,n}$.

1. Dacă relația $NV\_{i,trim,n}>NCV\_{i,nec,trim,n}$ [2] este adevărată, atunci OPCV modifică starea CV din VALABIL în BLOCAT TEMPORAR pentru un număr de CV egal cu $NCV\_{i,nec,trim,n}$ în următoarea ordine de blocare:
2. CV transferate din contul de producător în cel de furnizor, în cazul producătorilor de energie electrică beneficiari de certificate verzi care au şi obligaţie de achiziţie de CV şi CV achiziţionate prin contracte bilaterale de vânzare-cumpărare CV încheiate înainte de intrarea în vigoare a OUG nr. 24/2017.

Dacă CV transferate din contul de producător în cel de furnizor și/sau după caz CV achiziţionate prin contracte bilaterale de vânzare-cumpărare CV încheiate înainte de intrarea în vigoare a OUG nr. 24/2017 exced obligaţiei de achiziţie de CV a operatorului economic respectiv pentru trimestrul de analiză n, atunci OPCV modifică starea CV în "BLOCAT TEMPORAR” în ordinea vechimii acestora;

1. Dacă numărul de CV menționate la punctul i. este mai mic decât obligația de achiziție, atunci OPCV modifică starea CV în "BLOCAT TEMPORAR” și pentru un număr de CV achiziţionate din PCSCV egal cu 50% din numărul de CV rezultat în urma diminuării numărului de CV aferent obligaţiei de achiziţie de CV pentru trimestrul de analiză n cu numărul de CV achiziţionate prin contracte bilaterale de CV încheiate anterior intrării în vigoare a OUG nr. 24/2017 şi/sau cu numărul de CV transferate din contul de producător în cel de furnizor al aceluiaşi operator economic şi utilizate pentru îndeplinirea obligaţiei trimestrului de analiză n;
2. Dacă numărul de CV menționate la punctul i. cumulat cu numărul de CV menționate punctul ii. este mai mic decât obligația de achiziție, atunci OPCV modifică starea CV în "BLOCAT TEMPORAR” și pentru un număr de CV egal cu diferenţa dintre numărul de CV care trebuie achiziţionate de acesta pentru îndeplinirea obligaţiei de achiziţie de CV pentru trimestrul de analiză n şi numărul de CV blocate temporar conform prevederilor i. și ii, în ordinea vechimii acestora.
3. OPCV modifică starea CV în ”BLOCAT TEMPORAR” pentru CV care au fost notificate de operatorul economic până până la termenul menţionat la punctul 5.4.2. pentru utilizarea acestora pentru îndeplinirea cotei trimestrului de analiză sau, în cazul în care nu a fost transmisă o astfel de notificare până la data menţionată, în ordinea precizată la punctul 5.4.3.

### OPCOM SA publică pe site-ul propriu în a 3-a zi lucrătoare din cea de-a doua lună a trimestrului n+1 pentru trimestrul n, lista operatorilor economici care nu au îndeplinit obligația de achiziție de CV pentru trimestrul de analiză și numărul de CV neachiziționat de aceștia, având în vedere situația contului fiecărui operator economic cu obligație de achiziție de CV din RCV din ultima zi lucrătoare a lunii următoare trimestrului de analiză, conform art. 13 alin. (2) și (3) din Metodologie cu considerarea și a următoarelor CV:

1. CV achiziţionate de operatorii economici cu obligaţie de achiziţie de CV şi transferate până în a treia zi lucrătoare din cea de-a doua lună a trimestrului n+1 pentru trimestrul n în contul de furnizor din RCV, pentru care se face dovada plăţii până cel târziu în ultima zi lucrătoare inclusiv a lunii următoare trimestrului de analiză n;
2. CV transferate de către OPCV din contul de producător în cel de furnizor până în cea de-a treia zi lucrătoare din cea de-a doua lună a trimestrului n+1 pentru trimestrul n, pentru care se face dovada transmiterii cererii de transfer la OPCV până cel târziu în ultima zi lucrătoare inclusiv a lunii următoare trimestrului de analiză n, în cazul producătorului de E-SRE care are şi obligaţie de achiziţie CV.

### OPCV transmite la ANRE în a 3-a zi lucrătoare din cea de-a doua lună a trimestrului n+1 pentru trimestrul n situaţia contului de CV din RCV în ultima zi lucrătoare (inclusiv) a lunii următoare trimestrului n luând în considerare CV conform punctului 5.4.4.

### OPCV primește până la ora 16:00 în cea de a 3-a zi lucrătoare de la data publicării listei menționate la punctul 5.4.4., contestații formulate de operatorii economici cu obligație de achiziție de CV cu privire la conținutul acestei liste. Contestaţiile transmise după acest termen nu sunt luate în considerare.

### În a 8-a zi lucrătoare din cea de-a doua lună a trimestrului n+1 pentru trimestrul n, ora 12:00, OPCV publică lista corectată la zi a operatorilor economici care nu au îndeplinit obligația de achiziție de CV pentru trimestrul de analiză și numărul de CV neachiziționat de aceștia, având în vedere situaţia contului din ultima zi lucrătoare a lunii următoare trimestrului de analiză a fiecărui operator economic cu obligaţie de achiziţie de CV din RCV conform prevederilor art. 15 alin. (2) din Metodologie cu considerarea și a următoarelor CV:

a) CV achiziţionate de operatorii economici cu obligaţie de achiziţie de CV şi transferate în contul de furnizor din RCV până cel târziu în cea de-a 7-a zi lucrătoare inclusiv din cea de-a doua lună a trimestrului n+1 pentru CV pentru care există dovada plăţii până cel târziu în ultima zi lucrătoare inclusiv a lunii următoare trimestrului de analiză n;

b) CV transferate de către OPCV din contul de producător în cel de furnizor, până cel târziu în cea de-a 7-a zi lucrătoare inclusiv din cea de-a doua lună a trimestrului n+1 pentru trimestrul n şi pentru care se confirmă existenţa cererii de transfer transmisă la OPCV până cel târziu în ultima zi lucrătoare inclusiv a lunii următoare trimestrului de analiză n, în cazul producătorului de E-SRE care are şi obligaţie de achiziţie CV.

### OPCV transmite la ANRE în a 8-a zi lucrătoare din a doua lună a trimestrului n+1 pentru trimestrul n situaţia corectată a contului de CV din RCV în ultima zi lucrătoare (inclusiv) a lunii următoare trimestrului n pentru trimestrul n luând în considerare CV conform punctului 5.4.7.

### În cazul în care OPCV identifică o eroare de raportare în lista publicată conform punctului 5.4.4. sau 5.4.7. corectează lista respectivă publicată și transmite la ANRE situația corectată pentru operatorii economici pentru care a identificat o eroare de raportare.

### După primirea de la ANRE a notificării privind modificarea numărului de CV conform art. 16 alin. (4) şi (5) din Metodologie, OPCV actualizează datele în RCV.

## Îndeplinirea cotei obligatorii de achizitie CV pentru anul de analiză

### OPCV primeşte de la ANRE în luna martie din anul următor anului de analiză, lista operatorilor economici cu obligație de achiziție CV şi numărul de CV/numărul corectat de CV necesare pentru îndeplinirea cotei obligatorii de achiziţie de CV pentru anul de analiză.

### La data publicării ordinului ANRE pentru cota obligatorie de achiziţie de CV pentru anul de analiză, OPCV modifică în conturile operatorilor economici cu obligație de achiziție CV starea CV din BLOCAT TEMPORAR în VALABIL.

### OPCV primeşte de la operatorii economici cu obligaţie de achiziţie CV, până în ultima zi lucrătoare a lunii martie a anului t+1, la ora 16:00, codurile CV pe care doresc să le utilizeze pentru îndeplinirea cotei anuale obligatorii de achiziţie CV stabilită prin Ordin ANRE pentru anul de analiză;

### Dacă OPCV nu primeşte informaţiile de la punctul 5.5.3 până la data menţionată atunci întreprinde următoarele acțiuni, în conformitate cu algoritmul prezentat în continuare:

1. Dacă relația $NCV\_{i,t}\leq NCV\_{i,nec,t}$ [3] este adevărată,

unde

$NCV\_{i, t}$ reprezintă numărul de CV valabile din contul operatorului economic i cu obligație de achiziție CV

$NCV\_{i,nec,t}$ reprezintă numărul de CV necesar pentru îndeplinirea cotei obligatorii de achiziţie de CV pentru anul de analiză t de către operatorul economic i, cu obligație de achiziție CV,

### Atunci OPCV modifică starea CV din VALABIL în " CONSUMAT" pentru un număr de CV egal cu NCVi,t.

1. Dacă relația $NCV\_{i,t}>NCV\_{i,nec,t}$ [4] este adevărată, atunci OPCV modifică starea CV din VALABIL în " CONSUMAT" pentru un număr de CV egal cu NCVi,nec,t. în următoarea ordine de consumare:
2. CV transferate din contul de producător în cel de furnizor, în cazul producătorilor de energie electrică beneficiari de certificate verzi care au şi obligaţie de achiziţie de CV şi CV achiziţionate prin contracte bilaterale de vânzare-cumpărare CV încheiate înainte de intrarea în vigoare a OUG nr. 24/2017.

Dacă numărul de CV transferate din contul de producător în cel de furnizor și/sau după caz CV achiziţionate prin contracte bilaterale de vânzare-cumpărare CV încheiate înainte de intrarea în vigoare a OUG nr. 24/2017 exced obligaţiei de achiziţie de CV a operatorului economic respectiv pentru anul t, atunci OPCV modifică starea CV în "CONSUMAT” în ordinea vechimii acestora;

1. Dacă numărul de CV menționate la punctul i. este mai mic decât obligația de achiziție, atunci OPCV modifică starea CV în "CONSUMAT” și pentru un număr de CV achiziţionate din PCSCV egal cu 50% din numărul de CV rezultat în urma diminuării numărului de CV aferent obligaţiei de achiziţie de CV pentru anul t cu numărul de CV achiziţionate prin contracte bilaterale de CV încheiate anterior intrării în vigoare a OUG nr. 24/2017 şi/sau cu numărul de CV transferate din contul de producător în cel de furnizor al aceluiaşi operator economic şi utilizate pentru îndeplinirea obligaţiei anului de analiză t;
2. Dacă numărul de CV menționate la punctul i. cumulat cu numărul de CV menționate punctul ii. este mai mic decât obligația de achiziție, atunci OPCV modifică starea CV în "CONSUMAT” și pentru un număr de CV egal cu diferenţa dintre numărul de CV care trebuie achiziţionate de acesta pentru îndeplinirea obligaţiei de achiziţie de CV pentru anul t şi numărul de CV consumate conform prevederilor i. și ii, în ordinea vechimii acestora.
3. OPCV modifică starea CV în "CONSUMAT" pentru CV care au fost notificate de operatorul economic până la termenul menţionat la punctul 5.5.3 pentru utilizarea acestora pentru îndeplinirea cotei anuale obligatorii de achiziţie CV sau, în cazul în care nu a fost transmisă o astfel de notificare până la data menţionată, în ordinea precizată la punctul 5.5.4.

### OPCV publică pe site-ul propriu în a 3-a zi lucrătoare din luna aprilie a anului următor anului de analiză, lista operatorilor economici care nu au îndeplinit obligaţia de achiziţie de CV pentru anul de analiză şi numărul de CV neachiziţionat de aceştia, având în vedere situaţia contului fiecărui operator economic cu obligaţie de achiziţie de CV din RCV din ultima zi lucrătoare a lunii martie a anului t+1 cu luarea în considerare şi a următoarelor CV:

a) CV achiziţionate de operatorii economici cu obligaţie de achiziţie de CV şi transferate până în a treia zi lucrătoare inclusiv din luna aprilie a anului t+1 în contul de furnizor din RCV, pentru care există dovada plăţii până cel târziu în ultima zi lucrătoare inclusiv a lunii martie a anului t+1;

b) CV transferate de către OPCV din contul de producător în cel de furnizor până în a treia zi lucrătoare inclusiv din luna aprilie a anului t+1, pentru care se face dovada transmiterii cererii de transfer la OPCV, până cel târziu în ultima zi lucrătoare inclusiv a lunii martie a anului t+1, în cazul producătorului de E-SRE care are şi obligaţie de achiziţie CV.

### OPCV transmite la ANRE în a 3-a zi lucrătoare din luna aprilie a anului următor anului de analiză pentru anul de analiză situaţia contului de CV din RCV în ultima zi lucrătoare (inclusiv) a lunii martie a anului t+1 luând în considerare CV conform punctului 5.5.5.

### OPCV primește până la ora 16:00 în cea de a 3-a zi lucrătoare de la data publicării listei menționate la punctul 5.5.5., contestații formulate de operatorii economici cu obligație de achiziție de CV cu privire la conținutul acestei liste. Contestaţiile transmise după acest termen nu sunt luate în considerare.

### OPCV publică pe site-ul propriu în a 8-a zi lucrătoare din luna aprilie a anului t+1 pentru anul t, ora 12:00, lista corectată la zi a operatorilor economici care nu au îndeplinit obligaţia de achiziţie de CV pentru anul de analiză şi numărul de CV neachiziţionat de aceştia, având în vedere situaţia contului din ultima zi lucrătoare a lunii martie a anului t+1 a fiecărui operator economic cu obligaţie de achiziţie de CV din RCV şi cu considerarea și a următoarelor CV:

a) CV achiziţionate de operatorii economici cu obligaţie de achiziţie de CV şi transferate în contul de furnizor din RCV până cel târziu în cea de-a 7-a zi lucrătoare inclusiv din luna aprilie a anului t+1 pentru anul t, pentru care există dovada plăţii până cel târziu în ultima zi lucrătoare inclusiv a lunii martie a anului t+1 pentru anul t;

b) CV transferate de către OPCV din contul de producător în cel de furnizor din RCV până cel târziu în cea de-a 7-a zi lucrătoare inclusiv din luna aprilie a anului t+1 pentru anul t, pentru care se confirmă existenţa unei cereri de transfer transmisă la OPCV până cel târziu în ultima zi lucrătoare inclusiv a lunii martie a anului t+1 pentru anul t, în cazul producătorului de E-SRE care are şi obligaţie de achiziţie CV.

### OPCV transmite la ANRE în a 8-a zi lucrătoare din luna aprilie a anului următor anului de analiză pentru anul de analiză situaţia contului de CV din RCV în ultima zi lucrătoare (inclusiv) a lunii martie a anului t+1 luând în considerare CV conform punctului 5.5.8.

### OPCV primește de la ANRE dacă este cazul, notificări privind modificarea numărului de CV necesar de achiziționat pentru îndeplinirea cotei anului de analiză și actualizează datele în RCV.

### Fiecare participant la PCV poate vizualiza numărul și codurile CV consumate pentru anul de analiză și CV anulate accesând contul/conturile proprii din Registrul Certificatelor Verzi.

## Anularea CV acordate necuvenit

### ~~OPCV primeşte de la OTS o notificare privind participantul la PCV, numărul şi codurile CV acordate necuvenit şi propuse pentru anulare.~~

### ~~În termen de 2 zile lucrătoare de la primirea notificării conform punctului 5.6.1. OPCV verifică dacă CV propuse pentru anulare se găsesc în contul producătorului pentru care au fost emise sau dacă au fost tranzacționate și îndeplinește, după caz, următoarele acțiuni:~~

1. ~~Dacă CV se găsesc ca valabile în contul producătorului de E-SRE pentru care au fost emise modifică starea CV acordate necuvenit în ANULAT-T;~~
2. ~~Dacă CV au fost tranzacționate de producătorul pentru care au fost emise, comunică ANRE și OTS acest lucru.~~

### ~~În cazul menționat la art. 5.6.2. lit. b) OTS transmite la OPCV și producătorului pentru care au fost emise CV o notificare privind numărul de CV necuvenite pentru care nu poate fi efectuată deducerea în luna/lunile următoare.~~

### ~~Participantul aflat în situația menționată la art. 5.6.3. achiziționează de pe piețele centralizate anonime un număr de CV egal cu numărul de CV acordate necuvenit.~~

### ~~OPCV anulează în contul producătorului CV achiziționate conform art. 5.6.4.~~

### ~~CV aflat în contul din RCV în starea CONSUMAT, BLOCAT, BLOCAT TEMPORAR, ANULAT-T nu mai poate fi tranzacționat.~~

### OPCV primeşte de la OTS o solicitare referitoare la starea CV emise necuvenit ,respectiv dacă aceste CV se află în contul de producător din RCV al operatorului economic în cauză sau dacă acestea au fost deja tranzacționate pe PCV sau PCE-ESRE-CV.

### În termen de 5 zile lucrătoare de la data înregistrării solicitării conform punctului 5.6.1. OPCV verifică dacă CV respective se regăsesc în contul producătorului pentru care au fost emise sau dacă acestea au fost deja tranzacționate și transmite la OTS informațiile solicitate, inclusiv copii în format electronic ale confirmărilor de încasare ale CV emise necuvenit de către producătorul de E-SRE, din care să rezulte data încasării CV respective, codurile și prețul de tranzacționare al acestora, dacă este cazul.

### Dacă CV emise necuvenit se găsesc ca valabile în contul producătorului de E-SRE pentru care au fost emise, la solicitarea OTS, OPCV modifică starea CV emise necuvenit în ANULAT-T.

### Dacă CV emise necuvenit au fost tranzacționate integral sau parțial de către producătorul de E-SRE pentru care au fost emise, OPCV întreprinde acțiunile comunicate de OTS privind modul de recuperare a acestora.

### Producătorul de E-SRE achiziționează de pe PCSCV un număr de CV egal cu numărul de CV stabilit de OTS.

### Ordinea de recuperare a CV emise necuvenit, în cazul în care acestea au fost tranzacționate integral/parțial de către producătorul de E-SRE, este următoarea:

### OPCV modifică starea CV în ANULAT-T, pentru CV emise necuvenit care se află în contul de producător din RCV, în termen de o zi lucrătoare de la înregistrarea solicitării OTS;

### OPCV modifică starea CV în ANULAT-T, pentru un număr de CV existente în contul de producător din RCV, altele decât cele de la punctul 5.6.6.1., dacă anularea prevăzută la punctul 5.6.6.1 nu este suficientă, în termen de o zi lucrătoare de la înregistrarea solicitării OTS.

## CV aflat în contul din RCV în starea CONSUMAT, BLOCAT, BLOCAT TEMPORAR, ANULAT-T nu mai poate fi tranzacționat.

# ÎNREGISTRĂRI

## Lista operatorilor economici care nu au îndeplinit obligația de achiziție de CV pentru fiecare trimestru de analiză și numărul de CV neachiziționate și lista corectată;

## Lista operatorilor economici care nu au îndeplinit obligația de achiziție de CV pentru fiecare an de analiză și numărul de CV neachiziționate și lista corectată;

## Rapoartele lunare, trimestriale și anuale transmise la ANRE conform ROFPCV și Metodologiei – înregistrări electronice.